63. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 372 της 20/28 Απριλίου 1977 (ΦΕΚ Α΄ 115) Περί του πιστοποιητικού θαλασσίας υπηρεσίας επί πλοίων υπό ξένας σημαίας. Έχοντες υπ’ όψει: α)Το άρθρ. 4 παρ. 8 εδάφιον β΄ του Ν. 485/76 περί τροποποιήσεως και συμπληρώσεως κειμένων διατάξεων περί ΝΑΤ αναφερομένων εις την εξαγοράν και αναγνώρισιν υπηρεσίας ναυτικών. β)Τας από 24.11.76 και 1.12.76 προτάσεις του Διοικητικού Συμβουλίου του Ναυτικού Απομαχικού Ταμείου. γ)Την από 19.2.1977 γνώμην του Συμβουλίου Εμπορικού Ναυτικού. δ)Την υπ’ αριθμ. 313/17.3.1977 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν: Άρθρον 1. Ο τύπος του υπό του εδαφίου β΄ της παρ. 8 του άρθρου 4 του Ν. 485/76 «περί τροποποιήσεως και συμπληρώσεως διατάξεων της περί Ναυτικού Απομαχικού Ταμείου (ΝΑΤ) Νομοθεσίας, προβλεπομένου πιστοποιητικού, ως και ο τύπος της θεωρήσεώς του υπό της Αρχής ορίζεται ως ακολούθως: Σελ. 714,58(α) Τεύχος 704-Σελ. 80 ΠΙΣΤΟΠΟΙΗΤΙΚΟΝ ΥΠΗΡΕΣΙΑΣ Ονοματεπώνυμον ναυτικού ……………. αριθμού ΜΕΘ Βαθμός ή Ειδικότης υφ’ ον προσελήφθη……. Όνομα και είδος πλοίου ……….. Σημαία………….. Λιμήν νηολογήσεως και Αριθμός νηολογίου ……… Ολική χωρητικότης …………………….. Τύπος και Υποδύναμις μηχανής ………………………………. Χρόνος υπηρεσίας ναυτικού από ……….. έως …… Βεβαιούται υπευθύνως η ακρίβεια των ως άνω στοιχείων. Εν ………τη ……..….. 197 ………..…. Ο ΠΛΟΙΑΡΧΟΣ (υπογρ.) (Σφραγίς πλοίου)     Ονοματεπώνυμον Πλοιάρχου ………………..… ΕΘΕΩΡΗΘΗ ΚΑΙ ΒΕΒΑΙΟΥΤΑΙ Το Γνήσιον της υπογραφής του πλοιάρχου και το ακριβές του περιεχομένου ως εξάγεται εκ των προσκομισθέντων ημίν ναυτιλιακών εγγράφων του ως άνω πλοίου. Το όνομα του περί ου το παρόν ευρέθη κατεχωρημένον εν τω ναυτολογίω. Εν ………… τη …………… 19 ……... Η ΛΙΜΕΝΙΚΗ ΄Η ΠΡΟΞΕΝΙΚΗ ΑΡΧΗ (ΥΠΟΓΡΑΦΗ ΚΑΙ ΣΦΡΑΓΙΣ) Ονοματεπώνυμον ……………………………….. Βαθμός ή ιδιότης ………………………………….. 2.Το πιστοποιητικόν τούτο εκδίδεται και υπογράφεται υπό του Πλοιάρχου του υπό ξένην σημαίαν πλοίου και δέον να θεωρήται μερίμνη του πλοιάρχου ή του ενδιαφερομένου ναυτικού υπό τινος Ελληνικής Λιμενικής ή Προξενικής Αρχής, εντός δύο μηνών από της εν τω πιστοποιητικώ βεβαιουμένης λήξεως της επί του πλοίου εργασίας του ναυτικού. 3.Η Λιμενική ή Προξενική Αρχή ενεργεί την θεώρησιν του πιστοποιητικού μόνον εντός της περί ης η προηγουμένη παράγραφος διμήνου προθεσμίας, βεβαιούσα το γνήσιον της υπογραφής του πλοιάρχου και το ακριβές του περιεχομένου του πιστοποιητικού εκ των ναυτιλιακών εγγράφων του πλοίου άλλως επέχει ταύτης. Άρθρον 2. Αντί του πιστοποιητικού περί ου το άρθρον 1, επιτρέπεται η απόδειξις υπηρεσίας επί πλοίου υπό σημαίαν των Ηνωμένων Πολιτειών της Αμερικής, δια πιστοποιητικού της Αμερικανικής Ακτοφυλακής και επί πλοίου υπό σημαίαν Κράτους μέλους της Ευρωπαϊκής Οικονομικής Κοινότητος δια πιστοποιητικού της αρμοδίας Κρατικής Αρχής αυτού. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 